Ekstra Bladet skriver, at FC Nordsjælland har afvist et bud på 30 millioner kroner for Andreas Skov Olsen.

Real Sociedad har i et stykke tid været sat i forbindelse med Andreas Skov Olsen, og ifølge Ekstra Bladet har spanierne afgivet et bud på 30 millioner kroner – men det er blevet afvist af FC Nordsjælland.

Avisen skriver desuden, at afvisningen har fået Real Sociedad til at droppe interessen i Skov Olsen.

Den unge FCN'er har tidligere sagt, at han gerne vil have fremtiden afklaret inden U21-landsholdets EM-slutrunde.

Den turnering går i gang mandag aften, så drømmen om en afklaring før premierekampen mod Tyskland går ikke i opfyldelse.